Mattia Zaccagni fir-radar ta' Inter Inter jinsabu interessati fil-plejer ta' nofs il-ground ta' Verona, Mattia Zaccagni. Huwa għandu 25 sena bil-coach tan-Nerazzurri, Antonio Conte, jammira l-kwalitajiet tekniċi li għandu f'dan id-dipartiment tant importanti fil-ground. Zaccagni ilu ma' Verona sa mis-sena 2014 fejn lagħab 77 darba u skorja erba' goals. Skont Conte, dan il-player żagħżugħ jista' jimla tajjeb il-vojt ta' Stefano Sensi li jinsab imweġġa' u għad fadallu barra mill-azzjoni għal bosta ġimgħat oħra. Id-direttur sportiv ta' Inter, Giuseppe Marott,a se jkun qed jitkellem mad-diriġenti ta' Verona sabiex jaslu għal dan il-player f'Jannar li ġej. Zaccagni lagħab ukoll ma' Igea, Venezia u Cittadella.